[{"text_idx": "#000013", "text": "Y bachwr Ryan Elias siaradodd a\u0302\u2019r wasg ar o\u0302l buddugoliaeth 22-19 yn erbyn y Gweilch ar Ionawr y 1af."}, {"text_idx": "#000014", "text": "Dyma oedd ge\u0302m cyntaf y Scarlets ym mhencampwriaeth URC ers y fuddugoliaeth yn erbyn Benetton ar Hydref 22 gyda dwbl gan Johnny McNicholl a ceisiau gan Gareth Davies a Steff Evans a wnaeth selio\u2019r noson."}, {"text_idx": "#000015", "text": "Dyma beth oedd gan Elias i\u2019w ddweud."}, {"text_idx": "#000016", "text": "Ryan, fel carfan, mae rhaid eich bod yn hapus iawn gyda\u2019r canlyniad?"}, {"text_idx": "#000017", "text": "\u201cRydym yn hapus iawn. Nad oedd hi\u2019n ge\u0302m rhwydd ond y neges oedd i aros yn y gystadleuaeth."}, {"text_idx": "#000018", "text": "\u201cFe ddaethon nhw atom yn galed iawn trwy gydol y ge\u0302m i fod yn deg. Yn rhwystredig gan ein bod wedi creu llawer o gyfleoedd yn y ddwy hanner, ond gyda sawl pa\u0301s yn cwympo fe aeth y bel no\u0302l atyn nhw."}, {"text_idx": "#000019", "text": "\u201cSiaradon am y disgyblaeth ar yr hanner wrth iddyn nhw weithredu\u2019n dda pan yn cicio at y cornel. Roedd y ti\u0302m yn hapus i gael y fuddugoliaeth yn y diwedd.\u201d"}, {"text_idx": "#000020", "text": "Shwd mae\u2019r corff ar o\u0302l ddim chwarae am gymaint o amser?"}, {"text_idx": "#000021", "text": "\u201cFe deimlai\u2019r poen yn y bore. Mae rhyw dwy fis wedi mynd heibio ers i mi chwarae diwethaf, ac i sawl chwaraewr arall mae hyd yn oed fwy o amser wedi bod."}, {"text_idx": "#000022", "text": "\u2018I ni\u2019n ffit achos ni\u2019n rhedeg cymaint yn ystod ymarferion ond ar yr un pryd mae\u2019n wahanol iawn mewn ge\u0302m wrth iddi fod mor gorfforol yn enwedig yn erbyn y Gweilch a\u2019r ffordd maen nhw eisiau chwarae."}, {"text_idx": "#000024", "text": "Fe wnaeth dy ffitrwydd chwarae rhan enfawr yn y 10 munud"}, {"text_idx": "#000025", "text": "\u201cDyna\u2019r ffordd i ni eisiau chwarae. Rydym eisiau mynd i\u2019r eithaf. Rhaid ymddiried yn ein ffitrwydd a gweithio\u2019n galed dros yr wythnosau. Dw i\u2019n hapus iawn gyda\u2019r lefel o ffitrwydd."}, {"text_idx": "#000026", "text": "\u201cMae\u2019r bois yn ddiolchgar i ddod i ffwrdd gyda\u2019r fuddugoliaeth. Rhaid credu yn ein gwaith a\u2019r steil o chwarae. Meddylfryd bositif sy\u2019n bwysig ar ddiwrnod ge\u0302m a troi i fyny.\u201d"}, {"text_idx": "#000027", "text": "Beth am ymddangosiad cyntaf Harri O\u2019Connor?"}, {"text_idx": "#000028", "text": "\u201cChwarae teg iddo, cafodd ge\u0302m fawr i ni. Cymerodd ei gyfle wrth i Samson a Javan aros mas. Chwaraeodd llawer i Lanymddyfri yn y gynghrair, ac yn chwarae\u2019n dda bob wythnos. Cymerodd ei gyfle heno. Mae Dwayne a\u2019r bois yn falch iawn ohono.\u201d"}, {"text_idx": "#000029", "text": "Pa mor bwysig ydy hi i adeiladu ar hyn wrth edrych ymlaen at y ge\u0302m nesaf yn erbyn y Dreigiau?"}, {"text_idx": "#000030", "text": "\u201cRydym wedi cychwyn y flwyddyn newydd ar y trywydd iawn. Bydd llawer o waith i wneud cyn i ni wynebu\u2019r Dreigiau."}, {"text_idx": "#000031", "text": "\u201cMae ganddyn nhw ge\u0302m gorfforol iawn, ac yn chwarae llawer o rygbi da, hyd yn oed yn y gemau golledig mae\u2019r ti\u0302m wedi troi i fyny. Byddynt yn teimlo\u2019n rhwystredig eu bod nhw heb chwarae wythnos yma felly mi fydd hi\u2019n ge\u0302m anodd penwythnos nesaf.\u201d"}]